stanford-oval/wikipedia huggingface dataset:
Aarno Ruusuvuori
Töitä

Etelä-Haagan Shell-huoltoasema Haagan liikenneympyrän vieressä Helsingissä, 1955
Kolmas linja 16, 1959
Hyvinkään kirkko, 1961
Merimiehenkatu 32, Helsinki 1962
Huutoniemen kirkko, Vaasa 1964
Hämeenlinnan kirkon korjaus 1964
Tapiolan kirkko.Tapiolan kirkko, Espoo 1965
WeeGee-talo (entinen painotalo, nykyinen museokeskus), Espoo 1964–66
Roihuvuoren kansakoulu, Helsinki 1967
Marimekon painotalo, Helsinki 1967 (purettu)
Mikkelin Poliisitalo 1968
Kluuvin virastotalon saneeraus ja Kluuvin galleria, Helsinki 1968
Helsingin kaupungintalon saneeraus 1970 ja 1988
Paragonin toimistorakennus, (nyk. Helsingin luonnontiedelukio), Helsinki 1973
Parate-painotalo (nyk. Liikuntamylly), Helsinki 1979
Sauna Bonsdorff Padasjoella 1987
Kirjallisuutta

Tuomi, Timo: ”Ruusuvuori, Aarno (1925–1992)”, Suomen kansallisbiografia, osa 8, s. 426–427.  Helsinki:  Suomalaisen Kirjallisuuden Seura, 2006.  ISBN 951-746-449-5  / Teoksen verkkoversio.
Norri, Marja-Riitta – Kärkkäinen, Maija (toim.): Aarno Ruusuvuori: Structure is the Key to Beauty — Järjestys on kauneuden avain.  Helsinki:  Suomen rakennustaiteen museo, 1992.  ISBN 951-9229-75-2
Aiheesta muualla

Kuvia tai muita tiedostoja aiheesta Aarno Ruusuvuori Wikimedia Commonsissa
Aarno Ruusuvuori Suomen arkkitehtuurimuseon arkkitehtitietokannassa. (Arkistoitu – Internet Archive) Viitattu 29.3.2011.
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Saksa  Israel  Suomi (KANTO)  Yhdysvallat  Tšekki  Australia 
Tieteilijät:  CiNii 
Taiteenala:  ULAN 
Henkilöt:  Structurae  Trove  Kansallisbiografia  Biografiskt Lexikon  Uppslagsverket Finland  Biografiasampo 
Muut:  IdRef 
Entinen Paragonin konttori, nykyinen koulurakennus Helsingin Kimmontieltä nähtynä.
Snapchat

| Snapchat |
| --- | --- |

 Snapchatilla lähetetty "snäppi" älypuhelimessa.
Luoja:  Evan Spiegel Bobby Murphy
Kehittäjä:  Snap Inc.
Kehityshistoria
Ensijulkaisu:  syyskuussa 2011
Vakaa versio:  Android: 12.03.0.22 iOS:12.3.0.31 / 11. lokakuuta 2022
Tiedot
Alusta:  iOS 12 ja uudemmat Android 5.0 ja uudemmat
Lisenssi:  Suljettu lisenssi
Aiheesta muualla
Verkkosivusto
Snapchat on sosiaalisen median palvelu, jonka kehittivät Stanfordin yliopiston opiskelijat Evan Spiegel, Bobby Murphy ja Reggie Brown. "Snap"-sanalla viitataan lähetettävään kuvaan tai videoon ja sanalla "chat" taas sovelluksen chat-puoleen, jossa voi lähettää tekstiä. Käyttäjä voi ottaa kuvia ja videoita, lisätä niihin tekstiä ja "tarroja" eli erilaisia kuvakkeita sekä lähettää niitä joko palvelun muille käyttäjille tai julkiseen "My Storyyn" (suom. Minun tarinani). Snapchatiin lisätyt snäpit ovat käyttäjän kanssa kavereita olevien muiden Snapchat-käyttäjien nähtävissä 24 tunnin ajan kuvan julkaisusta eteenpäin. Snapchatin käyttäjät voivat itse seurata, kuinka monta katsojaa heidän omilla My Story -snäpeillään on ja säätää asetuksista, ketkä heidän My Story -snäppinsä näkevät. Otettuja kuvia tai videoita kutsutaan Suomessa "snäpeiksi", ja snapchattia kutsutaan ”snäpiksi”.
Käyttäjä voi määrittää ajan, kuinka kauan snäpit näkyvät vastaanottajan laitteessa yhdestä kymmeneen sekuntiin . Käyttäjä voi myös määrittää kuvan pysyvän näytöllä ”ikuisesti”, eli katsojan pitää klikata kuvasta pois. Määritetyn ajan jälkeen snäpit poistetaan vastaanottajan Snapchat-sovelluksesta ja Snapchatin palvelimilta. Lähettäjä voi halutessaan tallentaa ottamansa kuvat ja videot omassa laitteessa olevaan galleriaan. Myös vastaanottajat voivat halutessaan tallentaa saamansa snäpit ottamalla niistä kuvakaappauksen tai käyttämällä tarkoitukseen sopivaa kuvankaappaussovellusta.
Helmikuussa 2018 Snapchat teki ison päivityksen ulkoasuunsa. Päivitys sai suurilta osin negatiivisen vastaanoton sovelluksen käyttäjiltä. Snapchatin markkina-arvo laski muutoksen seurauksena 1,3 miljardia dollaria. Snapchat ilmoitti kuitenkin, ettei palauta entistä versiota takaisin, vaan käyttäjien pitäisi tottua ajan kanssa nykyiseen.lähde?
Idea

Snapchatissa voi lähettää kuvia, videoita ja tekstiä muille. Tekstit eli "chatit" ovat myös väliaikaisia. Ne poistuvat silloin, kun käyttäjä on avannut chatin. Kuvia ja videoita voi muokata tekstillä, hymiöillä ja piirroksella. Vuonna 2015 Snapchattiin julkaistiin päivittäin vaihtuvat "filtteri"-nimellä kutsutut erilaiset kasvoja muokkaavat toiminnot. Niistä suosituimmaksi on noussut "koirafiltteri", joka ei poistu ollenkaan toisin kuin muut filtterit ennen kuin ne palaavat uudestaan.lähde? Vuonna 2016lähde? Snapchattiin tuli mahdolliseksi soittaa internet-yhteyden avulla maksuttomia ääni- ja videopuheluita. Snapchatissa on myös Best Friend -lista, jonne kerääntyy lista ihmisistä, joiden kanssa lähetätte eniten snäppejä toisillenne. Jos snäppejä lähettää toisen kanssa kolmena vuorokautena niin, että molemmat lähettävät toisilleen ainakin yhden snäpin 24 tunnin kuluessa, henkilöille tulee "streak", joka kertoo, kuinka monta vuorokautta he ovat lähetelleet toisilleen snäppejä niin, ettei välissä ole ehtinyt olla 24 tuntia. Jos 24 tuntia ylittyy eivätkä molemmat osapuolet ole lähettäneet toisilleen snäppiä, "streak" katkeaa.
Idea > Snapchat Plus

Snapchat Plus on maksullinen ominaisuus, jolla saa sovelluksessa käyttöön erinäisiä lisäominaisuuksia. Ominaisuus julkaistiin alun perin kesäkuun lopulla 2022, mutta Suomessa myöhemmin elokuussa. iOS-käyttöjärjestelmälle hinnaksi annettiin 4,49 euroa kuukaudessa ja Androidille 4,99 euroa kuukaudessa.
Suosio

Marraskuussa 2015 Snapchat kertoi verkkosivullaan, että sillä on maailmanlaajuisesti yli 100 miljoonaa käyttäjää päivässä. Heistä noin 60 prosenttia tekee itse sisältöä. Snapchatin mukaan palvelussa katsotaan yli 5 miljardia videota joka päivä.
Suosio > Suosio Suomessa

Suomessa Snapchatin käyttäminen on yleistynyt etenkin vuoden 2015 aikana, jolloin se sai runsaasti mediahuomiota. Nuorten keskuudessa sitä on kuitenkin käytetty laajalti jo vuodesta 2014 lähtien.
Lokakuussa 2015 julkaistun kyselyn (Polaris Nordic Digital Music Survey 2015. YouGov, Teosto, Tono, Koda, 2015) mukaan Snapchatia käyttäisi noin 8 % 12–65-vuotiaista suomalaisista. Nuorten 12–17-vuotiaiden osalta lukema olisi samaisen kyselyn mukaan 38 %, mutta tähän lukemaan tulee suhtautua varauksella kyseisen ikäisten vastaajien pienen määrän vuoksi.
Turvallisuus ja käyttöehdot

4. marraskuuta 2014 Snapchat sai kaksi pistettä seitsemästä Electronic Frontier Foundation -järjestön pikaviestinvertailussa, jossa keskityttiin yksityisyyteen ja tietoturvaan. Snapchat sai yhden pisteen siitä, että se salaa käyttäjän ja palvelimen välisen viestinnän sekä toisen siitä, että ulkopuolinen taho on tarkastanut lähdekoodin viimeisen 12 kuukauden aikana. Snapchat menetti pisteitä siitä, ettei yhteydenpitoja salata avaimilla, joihin ylläpitäjillä ei ole pääsyä, käyttäjät eivät voi varmistaa, ettei yhteydenpidossa ole tapahtunut mies välissä -hyökkäystä, menneet viestit eivät ole turvattuja, mikäli vanhat salausavaimet varastetaan, lähdekoodi ei ole avoin vapaalle tarkastelulle eikä turvasuunnittelua ole dokumentoitu riittävän hyvin.
Marraskuussa 2015 Snapchatin uudet käyttöehdot herättivät kritiikkiä, sillä niiden mukaan käyttäjien My Story -julkaisujen oikeudet kuuluvat pysyvästi Snapchat-yhtiölle ja sillä on lupa säilyttää sekä käyttää niitä laajoin oikeuksin myös 24 tunnin julkaisuajan jälkeen.
Aiheesta muualla

Kuvia tai muita tiedostoja aiheesta Snapchat Wikimedia Commonsissa
Virallinen sivusto
Nanortalik

| Nanortalik |
| --- | --- |

 Nanortalik
 Koordinaatit: 60°08′36″N, 45°14′22″W 
Valtio:  Tanska
Itsehallintoalue:  Grönlanti
Kunta:  Kujalleq
Väkiluku (1.1.2025):  1 078
Infobox OKVirheellinen NIMI-arvo: 
Nanortalik on Grönlannin eteläisin kaupunki. Kaupungissa ja sen ympäristössä asuu hieman yli tuhat asukasta ja se kuuluu Kujalleqin kuntaan. Nanortalikin nimi tarkoittaa "paikkaa, jossa on jääkarhuja". Alueella on perinteisesti harjoitettu hylkeenmetsästystä ja Nanortalik perustettiin kauppapaikaksi 1700-luvun lopulla. Pyyntielinkeinojen taantumisen vuoksi 1990-luvulla Nanortalik kärsii nykyisin työttömyydestä ja sosiaalisista ongelmista. Sen väkiluku on ollut viime vuosikymmeninä laskussa.
Kuvia

Nanortalikin kirkko
Nanortalikin museo
Tunnettuja henkilöitä

Niviaq Korneliussen (s. 1990), kirjailija
Teuvo Vahervuori

Teuvo Kaarlo Tapani ”Teppo” Vahervuori (21. huhtikuuta 1916 Kauvatsa – 6. marraskuuta 2003 Helsinki) oli suomalainen kemisti. Hän teki pitkän uran Kemirassa ja sen edeltäjässä Rikkihappo Oy:ssä, pääkemistinä ja tutkimuskeskuksen johtajana.
Pappisperheeseen syntynyt Vahervuori tuli ylioppilaaksi Kristiinankaupungin yhteislyseosta 1936. Hän pääsi Helsingin yliopistoon ja opiskeli ensin geologiaa, mutta vaihtoi sen kemiaan ja valmistui 1947. Hän väitteli tohtoriksi vuonna 1956 aiheenaan lannoiteteollisuuden jätekaasujen puhdistus ja hyödyntäminen.
Hän toimi Ruukin Terva Oy:n teknisenä johtajana 1947–1949 ja siirtyi sitten Harjavaltaan Valtion Rikkihappo- ja Superfosfaattitehtaat Oy:n laboratoriopäälliköksi. Vuonna 1955 hän siirtyi yhtiön pääkonttoriin Helsinkiin ja aloitti 1958 yhtiön pääkemistinä.
Kotkassa vuodesta 1950 toimineen Kemira Oy:n lannoitelaboratorion, myöhemmin tutkimuslaboratorion, johtajaksi Vahervuori nimitettiin 1961, ja 1963–1964 hän oli ASLA-Fulbright-stipendiaattina Yhdysvalloissa. Hän toimi uransa lopulla monipuoliseksi kemianyhtiöksi kasvaneen Kemiran tutkimuskeskuksen johtajana Espoossa 1972–1979, kunnes siirtyi eläkkeelle.
Vahervuori toimi Puolustustaloudellisen suunnittelukunnan kemiatoimikunnan sihteerinä, Kemian Keskusliiton korroosiojaoston puheenjohtajana ja Suomalaisten Kemistien Seuran puheenjohtajana. Hän oli perustamassa Kaakkois-Suomen kemistiseuraa ja toimi senkin puheenjohtajana. Eläkevuosina hän oli mukana Malmin sotaveteraaneissa, ja Helsingin Eteläpohjalaiset ry:ssä hänellä oli ainaisjäsenyys.
Philip J. Fry

| Philip J>  Fry |
| --- | --- |

Luoja(t):  Matt Groening
Näyttelijä(t):  Billy West
Ensi- esiintyminen:  Kausi 1: ”Työtön avaruudessa” (Space Pilot 3000, maaliskuu 1999)
Henkilötiedot
Koko nimi:  Philip Jay Fry
Sukupuoli:  mies
Ikä:  1 025 (jaksossa ”Työtön avaruudessa”)  1 032 (elokuvassa Futurama: Benderin jättikeikka)
Asuinpaikka:  New York
Luonteenpiirteet:  laiska, hieman hidasälyinen
Suhteet
Vanhemmat:  Yancy Fry Sr. Mrs. Fry
Sisarukset:  Yancy Fry Jr
Sisarusten lapset:  Philip J. Fry Jr (veljenpoika) Professori Hubert J. Farnsworth (kaukainen veljenpoika)
Tutut:  Bender Bending Rodríguez Turanga Leela Professori Hubert J. Farnsworth Tri. Zoidberg Hermes Conrad Amy Wong
Infobox OKNimi-testi OK: 
Philip J. Fry, usein vain Fry, on kuvitteellinen hahmo Futurama-televisiosarjassa. Fryn ääninäyttelijä on Billy West.
Elämä

Futurama-DVD:n mukaan Fry syntyi 14. elokuuta 1974.
Ensimmäisessä jaksossa ”Työtön avaruudessa” (engl. Space Pilot 3000) Fry eli muutamat ensimmäiset sekunnit vuodessa 2000 ennen kuin joutui vahingossa Kryo-säiliöön ja heräsi tuhat vuotta mohemmin vuonna 2999, Fry säilyi yhä nuorekkaana biologisesti mutta on kronologisesti yli tuhat vuotta vanha. Tulevaisuudessa hän tapaa Leelan ja Benderin. He päättävät mennä Fryn sukulaisen Hubert J. Farnsworthin johtamaan Planet Expressiin töihin. Tästä sarja saa varsinaisesti alkunsa.
Jaksossa ”Roswell” (engl. Roswell that Ends Well) Fry ja Planet Expressin miehistö joutuvat aikaloukkuun aina Roswellin ufotapahtumiin asti. Siellä Fry yrittää suojella isoisäänsä Enusta, jotta tämä ei kuolisi ja Fry katoaisi sen seurauksena olemattomiin. Epähuomiossa hän kuitenkin aiheuttaa Enuksen kuoleman ydinräjähdyksessä viedessään tämän testialueelle, mutta Fry ei kuolekaan, sillä hän itse menee ja harrastaa seksiä oman isoäitinsä kanssa, tämän ollessa vielä nuori. Niinpä Fry teki itsestään oman isoisänsä.
Suvanto (järvi)

| Suvanto |
| --- | --- |
 Satelliittikuva Suvannosta. Vasemmalla Kiviniemenkannas ja sen läpi virtaava Kiviniemenkoski, oikealla Laatokkaan virtaava Taipaleenjoki.
Valtiot:   Venäjä, Leningradin alue
Paikkakunta:  Käkisalmen piiri
Koordinaatit:  60°41′47″N, 30°03′13″E
Laskujoki:  Taipaleenjoki 
Mittaustietoja
Pinta-ala:  44,3 km2 
 fiSuvanto 
Suvanto (ven. Суходольское озеро, Suhodolskoje ozero) on järvi Vuoksen eteläisessä laskuhaarassa Karjalankannaksella Suomen Neuvostoliitolle luovuttamalla alueella. Suvannon pinta-ala on 43,31 km² ja sen pinta on 7,5 metriä merenpinnan yläpuolella. Järvi on malliltaan pitkänomainen, pituutta sillä on noin 30 kilometriä ja leveyttä 1–2,5 kilometriä. Suurin osa Vuoksen vesistä laskee Suvannon ja sen lasku-uoman, Taipaleenjoen, kautta Laatokkaan.
Suvanto kuului Suomelle kuuluessaan Sakkolan kuntaan, lukuun ottamatta aivan itäisintä päätä, joka kuului Metsäpirtin kuntaan. Nykyisin järvi kuuluu Leningradin alueen Käkisalmen piiriin.
Historia

Suvanto laski länteen Vuokseen vuoteen 1818 asti, jolloin Suvannon ja Laatokan välistä kannasta kaivettiin. Tarkoituksena oli saada Suvannon kevättulvat vähenemään kaivamalla kaivanto Laatokkaan.
Kaivannon kaivamisen seuraukset olivat kuitenkin suuremmat kuin oli osattu odottaa. Suvannon vedet alkoivat laskea Laatokkaan sellaisella voimalla, että vesi vei mukanaan suuria puita, kiviä ja rakennuksiakin. Jylinä kuului Pähkinälinnaan asti. Zachris Topelius kertoo kirjassaan Vanha kaunis Suomi, että rakennuksen pirstaleilla kiekui kukko Laatokalla. Tulvien vähentämiseksi tarkoitetusta kaivannosta syntyi leveä Taipaleenjoki. Suvannon pinta laski seitsemän metriä ja järven rannoille syntyi noin 5 000 hehtaaria viljelyskelpoista maata. Suvannon entinen lasku-uoma Vuokseen hävisi kokonaan ja tilalle tuli Kiviniemen kannas.
Vuoksen ja Suvannon välinen Kiviniemen kannas puhkaistiin vuonna 1857, jolloin syntyi Kiviniemenkoski (880 metriä pitkä, 2,9 metriä korkea ja 17,5 MW), jota pitkin suurin osa Vuoksen vesistä alkoi laskea Suvannon kautta Laatokkaan.
Suojajoukkotaisteluiden tuloksena Suomen talvisodan pääpuolustusasema Kannaksella muodostui 6. joulukuuta 1939 mennessä Suvannolle. Rintamavastuu alueella kuului III armeijakunnan 10. divisioonalle.
Fabius Maximus Rullianus

Quintus Fabius Maximus Rullianus tai Rullus oli roomalainen sotapäällikkö, joka voitti vuonna 295 eaa. yhtyneet italialaiset kansat ratkaisevassa Sentinumin taistelussa. Hänen isänsä oli Fabius-suvun jäsen Marcus. Hän oli viisinkertainen konsuli ja samnilaissotien sankari.
Hänet mainitaan ensimmäisen kerran vuonna 325 eaa. kun hän toimi Lucius Papirius Cursorin diktaattorivuonna magister equitumina. Hän löi samnilaiset Imbriniumin lähellä. Cursor syytti Fabiusta senaatissa siitä että tämä oli toiminut ilman diktaattorin suostumusta. Kansa ja senaatti kannattivat kuitenkin Fabiusta ja lopulta Cursor armahti hänet.
Fabiuksesta tuli konsuli ensimmäisen kerran vuonna 322 eaa., ja vuonna 315 eaa. hänet valittiin diktaattoriksi, mutta hän hävisi samnilaisia vastaa käydyn Lautulaen taistelun. Vuonna 310 eaa. hän oli taas konsulina ja taisteli etruskeja vastaan Sutriumissa. Vuonna 308 eaa. hän oli kolmannen kerran konsulina ja kukisti Perusian ja Nuceria Alfaternan.
Vuonna 304 eaa. Fabius valittiin kensoriksi. Vuonna 297 eaa. hän oli neljännen kerran konsulina ja kukisti samnilaiset Tifernumin taistelussa. Vuonna 295 eaa. hänet valittiin yksimielisesti viidennen kerran konsuliksi. Viidennellä konsulikaudellaan hän kukisti etruskien, samnilaisten ja gallien liiton Sentinumin taistelussa, joka oli kolmannen samnilaissodan ratkaiseva taistelu.
Fabiuksen poika oli konsuli Quintus Fabius Maximus Gurges, ja hänen pojanpoikansa oli toisen puunilaissodan sotapäällikkö Quintus Fabius Maximus.
| 0 | 1 | 2 | 3 |
| --- | --- | --- | --- |
|   | Edeltäjä: Gaius Sulpicius Longus ja Quintus Aemilius Cerretanus | Rooman konsuli Lucius Fulvius Curvuksen kanssa vuonna 322 eaa. | Seuraaja: Titus Veturius Calvinus ja Spurius Postumius Albinus |
| 0 | 1 | 2 | 3 |
| --- | --- | --- | --- |
|   | Edeltäjä: - | Rooman diktaattori vuonna 315 eaa. | Seuraaja: - |
| 0 | 1 | 2 | 3 |
| --- | --- | --- | --- |
|   | Edeltäjä: Gaius Iunius Bubulcus Brutus ja Quintus Aemilius Barbula | Rooman konsuli Gaius Marcius Rutilus Censorinuksen kanssa vuonna 310 eaa. | Seuraaja: Kolmas diktaattorivuosi - Lucius Papirius Cursor diktaattorina |
| 0 | 1 | 2 | 3 |
| --- | --- | --- | --- |
|   | Edeltäjä: Kolmas diktaattorivuosi - Lucius Papirius Cursor diktaattorina | Rooman konsuli Publius Decius Musin kanssa vuonna 308 eaa. | Seuraaja: Appius Claudius Caecus ja Lucius Volumnius Flamma Violens |
| 0 | 1 | 2 | 3 |
| --- | --- | --- | --- |
|   | Edeltäjä: - | Kensori vuonna 304 eaa. | Seuraaja: - |
| 0 | 1 | 2 | 3 |
| --- | --- | --- | --- |
|   | Edeltäjä: Lucius Cornelius Scipio Barbatus ja Gnaeus Fulvius Maximus Centumalus | Rooman konsuli Publius Decius Musin kanssa vuonna 297 eaa. | Seuraaja: Appius Claudius Caecus ja Lucius Volumnius Flamma Violens |
| 0 | 1 | 2 | 3 |
| --- | --- | --- | --- |
|   | Edeltäjä: Appius Claudius Caecus ja Lucius Volumnius Flamma Violens | Rooman konsuli Publius Decius Musin kanssa vuonna 295 eaa. | Seuraaja: Lucius Postumius Megellus ja Marcus Atilius Regulus |
Heath Ledger

| Heath Ledger |
| --- | --- |
 Heath Ledger Berliinin elokuvajuhlilla vuonna 2006.
Henkilötiedot
Koko nimi:  Heath Andrew Ledger
Syntynyt: 4. huhtikuuta 1979 Perth, Länsi-Australia, Australia
Kuollut: 22. tammikuuta 2008 (28 vuotta) New York, New York, Yhdysvallat
Ammatti:  näyttelijä, musiikkivideo-ohjaaja
Puoliso:  Michelle Williams (2004–2007)
Lapset:  Matilda Rose Ledger
Näyttelijä
Aktiivisena:  1992–2008
Merkittävät roolit:  10 Things I Hate About You Ritarin tarina Brokeback Mountain Yön ritari
Palkinnot
 Parhaan miessivuosan Oscar  2009 Yön ritari 
 Nimikirjoitus
Aiheesta muualla
IMDb 
Elonet
Heath Andrew Ledger (4. huhtikuuta 1979 Perth, Länsi-Australia – 22. tammikuuta 2008 New York, New York) oli australialainen Oscar-palkittu näyttelijä.
Kotimaassaan Ledger näytteli enimmäkseen pienissä televisiorooleissa ennen muuttoaan Yhdysvaltoihin vuonna 1998. Hän teki merkittävimmät roolinsa elokuvissa 10 Things I Hate About You (1999), Patriot (2000), Monster’s Ball (2001), Ritarin tarina (2001), Brokeback Mountain (2005) ja Yön ritari (2008). Näyttelemisen lisäksi Ledger tuotti ja ohjasi musiikkivideoita sekä haaveili elokuvaohjaamisesta.
Roolistaan Ennis Del Marina Ang Leen ohjaamassa elokuvassa Brokeback Mountain Ledger voitti New York Film Critics Circle -palkinnon parhaasta miespääosasta vuonna 2005 ja Australian Film Instituten myöntämän palkinnon samassa kategoriassa vuonna 2006. Hän oli myös ehdolla parhaan miespääosan Oscar- ja Bafta-palkintoihin. Hänet palkittiin postuumisti
yhdessä muiden näyttelijöiden ja ohjaajan kanssa Film Independent Spirit Robert Altman -palkinnolla vuonna 2007 elokuvasta I’m Not There, joka kertoo laulaja-lauluntekijä Bob Dylanista.
Ledger kuoli 28-vuotiaana 22. tammikuuta 2008 tahattomasti reseptilääkkeiden yliannostukseen. Muutamaa kuukautta ennen kuolemaansa Ledger oli saanut valmiiksi roolinsa Jokerina elokuvassa Yön ritari, mutta elokuvan The Imaginarium of Doctor Parnassus (2009) kuvaukset jäivät häneltä kesken. Kuolemansa jälkeen Ledger sai postuumisti monia palkintoja roolistaan Yön ritarissa, muun muassa parhaan miessivuosan Oscarin, Golden Globen, Bafta-palkinnon ja SAG-palkinnon.
Nuoruus

Ledger syntyi Perthissä, Länsi-Australiassa vuonna 1979 ranskanopettaja Sally Ledgerille (o.s. Ramshaw) ja kilpa-autoilija sekä louhija Kim Ledgerille. Hän kävi Mary’s Mount Primary School -koulua Gooseberry Hillissä ja myöhemmin Guildford Grammar School -koulua, missä hän näytteli ensimmäisen kerran Peter Pan -koulunäytelmässä 10-vuotiaana.
Ura > 1990-luku

Valmistuttuaan koulusta 17-vuotiaana, Ledger alkoi tavoittelemaan uraa näyttelijänä. Hänen näyttelijänuransa alkoi vuonna 1996 Perthissä kuvatussa televisiosarjassa Sweat (1996). Vuosien 1993 ja 1997 välillä Ledger näytteli perthiläisessä televisiosarjassa Ship to Shore (1993), fantasiadraamassa Roar (1997), saippuasarjassa Home and Away (1997) ja teki elokuvadebyyttinsä australialaisessa elokuvassa Blackrock (1997). Vuonna 1999 hän näytteli teinikomediassa 10 Things I Hate About You ja australialaisessa rikoselokuvassa Two Hands – helppo keikka.
Ura > 2000-luku

Vuosien 2000 ja 2005 välillä, Ledger näytteli muun muassa elokuvissa Patriot (2000), Ritarin tarina (2001), Ned Kelly (2003), The Order (2003) ja Grimmin veljekset (2005). Ang Leen vuonna 2005 ensi-iltansa saaneessa Brokeback Mountainissa Ledger näytteli yhdessä Jake Gyllenhaalin kanssa karjapaimenia, joiden välille syntyy rakkaussuhde. Ledger ansaitsi roolistaan muun muassa Oscar- ja Golden Globe -ehdokkuudet parhaasta miespääosasta. Vuonna 2007 Ledger näytteli elokuvassa I’m Not There, jossa hän on yksi kuudesta näyttelijästä, jotka esittävät laulaja-lauluntekijä Bob Dylania.
Ledgerin viimeiseksi kokonaiseksi roolisuoritukseksi jäi Jokeri Christopher Nolanin toisessa Batman-elokuvassa Yön ritari (2008). Ledger sai roolistaan useita palkintoja, mukaan lukien parhaan miessivuosan Oscar-palkinnon ja Golden Globen.
Yksityiselämä

Ledger oli kihloissa Brokeback Mountainin kuvauksissa kesällä 2004 tapaamansa vastanäyttelijänsä Michelle Williamsin kanssa, mutta he erosivat elokuussa 2007. Heillä on yksi yhteinen tytär, Matilda Rose (s. 2005). Ledger on seurustellut myös muun muassa Lisa Zanen, Heather Grahamin ja Naomi Wattsin kanssa.
Kuolema

Ledgerin hieroja löysi Ledgerin kuolleena tämän kotoa Manhattanilta New Yorkista 22. tammikuuta 2008. Ledgerin asunnossa muutamaa tuntia aiemmin käynyt taloudenhoitaja oli nähnyt Ledgerin nukkumassa vuoteessaan ja kuullut tämän kuorsaavan. Poliisin mukaan Ledgerin vuoteen vieressä olevalta yöpöydältä löytyi unilääkkeitä ja muualta asunnosta reseptilääkkeitä. Selviä viitteitä itsemurhasta ei kuitenkaan ollut, ja lähteiden mukaan hän kuoli unilääkkeiden tahattomaan yliannostukseen. Viimeisen päiväkirjamerkinnän Ledger teki muutamaa kuukautta ennen kuolemaansa sanoilla ”bye bye”.
Lopullisen kuolinsyyntutkimuksen mukaan Ledger kuoli lääkemyrkytykseen. Ledger oli käyttänyt useita kipulääkkeitä, rauhoittavia ja unilääkkeitä, joiden yhteisvaikutus aiheutti kuoleman. Mitään yksittäistä lääkettä ei hänen elimistössään ollut tappavaa määrää. Ledgerin lääkkeet olivat kaikki lääkärin hänelle määräämiä reseptilääkkeitä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 1992 | Clowning Around | Clowning Around | orpo | kreditoimaton rooli |
| 1997 | Blackrock | Blackrock | Toby Ackland |  |
| 1997 | Karvainen kamu | Paws | Oberon |  |
| 1999 | Two Hands – helppo keikka | Two Hands | Jimmy |  |
| 1999 | 10 Things I Hate About You | 10 Things I Hate About You | Patrick ”Pat” Verona |  |
| 2000 | Patriot | Patriot | Gabriel Martin |  |
| 2001 | Ritarin tarina | A Knight’s Tale | Sir William Thatcher / Sir Ulrich von Lichtenstein of Gelderland |  |
| 2001 | Monster’s Ball | Monster’s Ball | Sonny Grotowski |  |
| 2002 | Valkoinen sulka | The Four Feathers | Harry Faversham |  |
| 2003 | Ned Kelly | Ned Kelly | Ned Kelly |  |
| 2003 | The Order | The Order | Alex Bernier |  |
| 2005 | Lords of Dogtown | Lords of Dogtown | Skip Engblom |  |
| 2005 | Grimmin veljekset | The Brothers Grimm | Jacob Grimm |  |
| 2005 | Candy | Candy | Dan Carter |  |
| 2005 | Brokeback Mountain | Brokeback Mountain | Ennis Del Mar | Ehdokkuus – parhaan miespääosan Oscar Ehdokkuus – parhaan miespääosan Bafta  Ehdokkuus – parhaan miespääosan Golden Globe draamaelokuvassa |
| 2005 | Casanova | Casanova | Giacomo Casanova |  |
| 2007 | I’m Not There | I’m Not There | Bob Dylan / Robbie |  |
| 2008 | Yön ritari | The Dark Knight | Jokeri | Parhaan miessivuosan Oscar   Parhaan miessivuosan Bafta   Parhaan miessivuosan Golden Globe   Parhaan miessivuosan Saturn   Parhaan miessivuosan SAG |
| 2009 | The Imaginarium of Doctor Parnassus | The Imaginarium of Doctor Parnassus | Tony Shepard | viimeinen rooli |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huomioita | Televisiosarjat>  |
| --- | --- | --- | --- | --- |
| 1993 | Ship to Shore | pyöräilijä | 3 jaksoa |  |
| 1996 | Sweat | Snowy Bowles | 26 jaksoa |  |
| 1997 | Roar | Conor | 13 jaksoa |  |
| 1997 | Home and Away | Scott Irwin | 9 jaksoa |  |